**Mesut Özil** (s. 15. lokakuuta 1988 Gelsenkirchen, Nordrhein-Westfalenin osavaltio, Länsi-Saksa) on saksalainen uransa lopettanut jalkapalloilija. Hän lopetti Saksan maajoukkueessa kesällä 2018. Hän oli pelipaikaltaan hyökkäävä keskikenttäpelaaja. Özil on kolmannen sukupolven Saksan turkkilainen, ja hänen sukunsa on lähtöisin Hışıroğlun kylästä Zonguldakin maakunnasta.

Seurajoukkueura
---------------

Özil aloitti ammattilaisuransa Schalkessa, jonka edustusjoukkueessa hän debytoi kaudella 2006–2007. Tammikuussa 2008 hän siirtyi Werder Bremeniin, jossa hän saavutti Saksan cupin voiton ja UEFA-cupin kakkossijan kaudella 2008–2009. Esityksillään Bremenissä sekä Saksan maajoukkueessa Özil löi itsensä lopullisesti läpi, ja useat Euroopan suurseurat olivat hänen kintereillään.

### Real Madrid

Vuoden 2010 MM-kilpailuissa edukseen esiintyneen Özilin ympärillä pyörineet siirtohuhut päättyivät lopulta, kun espanjalaisseura Real Madrid osti hänet Werder Bremenistä lehtitietojen mukaan noin 15 miljoonalla eurolla elokuussa 2010. Hän teki seuran kanssa kuusivuotisen sopimuksen. Özil teki La Liga debyyttinsä tasapelissä Mallorcaa vastaan. Hän pelasi Mestarien liiga -debyyttinsä 15. syyskuuta 2010 Real Madrid-Ajax -ottelussa. Ottelussa Mesut Özil teki maalisyötön, joka johti Gonzalo Higuainin maaliin.

Kahdessa ensimmäisessä kotiottelussaan Özil sai pelinsä päätteeksi Santiago Bernabéun vaativalta yleisöltä suuret suosionosoitukset. Media, yleisö ja joukkuetoverit ylistivät Özilin taitoja ja nopeaa kehitystä.

Mesut Özil ja Daniele Bonera ottelussa Real Madrid – AC Milan, kauden 2010-2011 Mestarien liigassa.
Özil teki ensimmäisen La Liga-maalinsa Realin 6–1 voitossa Deportivoa vastaan 3. lokakuuta 2010. Hänen ensimmäinen Mestarien liigan maalinsa syntyi 19. lokakuuta 2010 AC Milania vastaan.

6. maaliskuuta 2011, johdettuaan joukkueensa hyökkäystä ja syötettyään kaksi maalia Racing Santander–Real Madrid-pelissä, Özil nousi urheilulehtien otsikoihin maailmanlaajuisesti.

Kaudella 2010–2011 Özil teki Madridissa kymmenen maalia ja 26 maalisyöttöä, nousten näin kauden syöttötilaston kärkeen Euroopassa. Copa del Reyssä hän pelasi kuusi ottelua mukaan lukien voittoisa finaali, ja teki kolme maalia.

Kaudella 2011–2012 hän sai käyttöönsä Real Madridin pelintekijän pelinumeron 10. Hän pelasi mestaruuden voittaneessa Realissa 35 sarjaottelua, joissa teki neljä maalia ja antoi 19 maalisyöttöä. Hän voitti 2012 myös Supercopa de Españan. Seuraavalla kaudella hän pelasi 32 La Liga -ottelua, ja teki yhdeksän maalia ja antoi 16 maalisyöttöä.

Mestarien liigassa Özil pelasi kolmen Real Madrid -kautensa aikana kaikkiaan 31 ottelua, joissa teki neljä ja alusti 16 maalia.

### Arsenal

Özil siirtyi Real Madridista englantilaiseen Arsenaliin kesän 2013 siirtoikkunan viimeisenä päivänä. Lontoolaisseuran maksama yli 42 miljoonan punnan siirtokorvaus oli seuran uusi ennätys, ja myös kaikkien aikojen korkein saksalaisjalkapalloilijasta maksettu siirtosumma.

Özil pelasi Arsenal-debyyttinsä 14. syyskuuta pelatussa ottelussa Sunderlandia vastaan ja syötti Olivier Giroudin tekemän ottelun avausmaalin jo ottelun 11. minuutilla. 76. minuutilla hän pelasi hienosti yhteen Giroudin kanssa, joka syötti tilanteessa Aaron Ramseyn tekemän 3–1-maalin. Seuraavassa ottelussa, 3–1-voitossa Stokesta, Özil syötti joukkueensa kaikki maalit. 19. lokakuuta hän teki kaksi Arsenalin neljästä maalista 4–1-voitossa Norwichista.

ÖZil voitti FA Cupin mestaruuden 2014 ja 2015 pelaten kummallakin kaudella viisi ottelua tehoin 1 maali + 2 syöttöä. Kaudella 2017 hän pelasi FA Cupin voittaneessa Arsenalissa kolme ottelua. Hän voitti lisäksi FA Community Shieldin 2015. Valioliigassa hänen tehokkain kautensa on ollut 2015–2016, jolloin hän viimeisteli 35 ottelussa kuusi maalia ja antoi 19 maalisyöttöä. Hän pelasi Eurooppa-liigassa kaudella 2018–2019 kaikkiaan kymmenen ottelua mukaan lukien tappiollinen finaali. Hän pelasi yhdessä ottelussa Arsenalin voittaessa FA Cupin 2020.

Yhteensä Özil pelasi Arsenalissa 184 valioliigaottelua, joissa hän teki 33 maalia ja antoi 58 maalisyöttöä. Mestarien liigassa hän pelasi Arsenalin paidassa 28 ottelua tehoin 7+6.

### Fenerbahçe

Tammikuussa 2021 Özil siirtyi Turkin Superliigan Fenerbahçeen. Hän edusti seuraa kahden kauden ajan kunnes hänen sopimuksensa purettiin yhteisymmärryksessä Özilin ja seuran kanssa heinäkuussa 2022, hänen jäätyään kokoonpanon ulkopuolelle saman vuoden maaliskuussa.

### İstanbul Başakşehir

Özil teki 14. heinäkuuta 2022 sopimuksen İstanbul Başakşehirin kanssa. Özil meni selkäleikkaukseen lokakuussa 2022 pelattuaan seurassa vain yhteensä 21 minuutin ajan. Maaliskuussa 2023 Özil ilmoitti lopettavansa uransa jatkuvien loukkaantumisten vuoksi.

Maajoukkueura
-------------

Özil pelasi kaikki neljä ottelua Saksan edettyä välieriin alle 19-vuotiaiden EM-kilpailuissa 2007. Hän nousi Saksan alle 21-vuotiaiden maajoukkuerinkiin vuonna 2007 ja oli voittamassa kaksi vuotta myöhemmin alle 21-vuotiaiden Euroopan-mestaruuden. Hän pelasi turnauksen kaikki viisi ottelua. Özil valittiin Englantia vastaan käydyn finaalin parhaaksi pelaajaksi.

Aikuisten maajoukkueessa hän pelasi ensimmäisen kerran 11. helmikuuta 2009 maaottelussa Norjaa vastaan. Ensimmäisen arvokilpailujen karsintaottelunsa hän pelasi 12. elokuuta 2009 MM-karsintaottelussa Azerbaidžania vastaan. Ensimmäisen maaottelumaalinsa hän teki Etelä-Afrikkaa vastaan saman vuoden syyskuussa.

Seuraavana vuonna Özil valittiin Saksan MM-miehistöön, joka voitti Etelä-Afrikan MM-kilpailuissa pronssia. Hän esiintyi joukkueensa kaikkien otteluiden avauskokoonpanossa. Saksa nousi alkulohkonsa voittoon Özilin Ghanaa vastaan 18 metristä laukaiseman maalin ansiosta. Neljännesvälierässä Saksa voitti Englannin 4–1. Özil syötti pelissä neljännen maalin. Puolivälierässä Saksa kaatoi Argentiinan maalein 0–4. Özil teki vahvasti työtä keskikentällä ja syötti neljännen maalin. Välierässä Saksa hävisi Espanjalle mutta voitti pronssiottelun Uruguayta vastaan Özilin syötettyä kulmapotkusta pelin ratkaisumaalin. FIFA valitsi Özilin yhdeksi kymmenestä parhaan pelaajan palkinnon ehdokkaasta.

2. syyskuuta 2011 Euro 2012 -lohkokarsinnassa Özil syötti ensimmäisen maalin ja teki itse toisen ja neljännen maalin Gelsenkirchenissä pelatussa ottelussa Itävaltaa vastaan. Näin Saksa varmisti ensimmäisenä maana paikkansa vuoden 2012 EM-turnauksessa.

Mesut Özil Saksan maajoukkueessa
Mesut Özil valittiin ottelun parhaaksi kun Saksa pelasi EM-kisojen avausottelunsa Portugalia vastaan. Ottelu päättyi Saksan 1–0 voittoon. Hän pelasi Saksan kaikki viisi ottelua, ja teki joukkueen ainoan maalin tappiollisessa välierässä Italiaa vastaan.

Özil kuului vuoden 2014 jalkapallon maailmanmestaruuskilpailuissa kultaa voittaneeseen Saksan maajoukkueeseen. Hän pelasi avauskokoonpanossa Saksan kaikissa seitsemässä ottelussa. Hän teki ratkaisevan maalin ensimmäisen pudotuspelikierroksen ottelussa Algeriaa vastaan ja syötti viidennen maalin välierässä Brasiliaa vastaan.

EM-kilpailuissa 2016 Özil pelasi välierissä pudonneen Saksan kaikki kuusi ottelua alusta loppuun. Hän teki maalin puolivälierässä Italiaa vastaan. Hän pelasi kaikki ottelut myös vuoden 2018 kisoissa, joissa Saksa jäi alkulohkoon. Heinäkuussa 2018 hän ilmoitti lopettavansa maajoukkueuransa omien sanojensa mukaan "rasisimin ja epäkunnioituksen" vuoksi. Hän on pelannut kaikkiaan 92 maaottelua ja tehnyt niissä 23 maalia.

Halutessaan Özil olisi voinut Saksan sijaan edustaa maajoukkuetasolla Turkin maajoukkuetta.

Pelityyli
---------

> »Tekniikka ja pallokosketukseni ovat turkkilainen osa peliäni. Itsekuri, asenne ja 'anna aina kaikkesi' -ajattelutapa ovat taas saksalainen osa.»   
> (Mesut Özil kuvailee pelityyliään haastattelussa.)
> 
> 

Hyökkäävän keskikenttäpelaajan paikalta Mesut Özil toimii pelintekijänä. Özil tunnetaan hänen pelinsä tyylipuhtaudesta, pallonhallinnasta ja luovuudesta. Hän pystyy myös lukemaan peliä poikkeuksellisen tarkasti. Hänellä on myös erittäin kova ja tarkka veto, minkä todistaa hänen maalinsa Ghanaa vastaan MM-kisoissa 2010.

Lähteet
-------

1. ↑  Duncan White: Germany v Australia: Mesut Ozil at head of the vanguard for new generation *Telegraph*.  12.6.2010. Web Archive.  Arkistoitu 16.6.2010. Viitattu 11.4.2023. (englanniksi)
2. ↑  Karolos Grohmann: Soccer-Germany's Ozil calm ahead of special clash with Turkey *Reuters*.  6.10.2010. Web Archive.  Arkistoitu 23.7.2018. Viitattu 11.4.2023. (englanniksi)
3. ↑  Hışıroğlu köyü Mesut ile gurur duyuyor  19.8.2010. CNN Türk. Viitattu 6.10.2010. (turkiksi)
4. ↑  Mesut Özil Fussballdaten. Viitattu 17.8.2010. (saksaksi)
5. ↑  Mesut Özil, nuevo jugador del Real Madrid  17.8.2010. Real Madrid. Viitattu 17.8.2010. (espanjaksi)
6. ↑  Özil ya es nuevo jugador del Madrid por 15 kilos *Marca*.  17.8.2010. Viitattu 17.8.2010. (espanjaksi)
7. ↑  Report: The Whites make their debut in the 2010/11 edition of La Liga *Real Madrid*.  29.8.2010. Viitattu 27.9.2011.
8. ↑  Report: The Whites earn a victory in their Champions League debut *Real Madrid*.  15.9.2010. Viitattu 27.9.2011.
9. ↑  Praise for Mesut Ozil *Real Madrid*.  13.9.2010. Viitattu 27.9.2011.
10. ↑  Real Madrid find Nemo to their liking *TheGuardian, Sid Love*.  3.4.2011. Viitattu 27.9.2011.
11. ↑  Real Madrid 6–1 Deportivo La Coruna *Goal.com*.  3.10.2010. Viitattu 27.9.2011.
12. ↑  Real Madrid v Milan – as it happened *TheGuardian*.  19.10.2010. Viitattu 27.9.2011.
13. ↑  Ozil's magic amazes the entire planet *RealMadrid*.  7.3.2011. Viitattu 27.9.2011.
14. ↑  Top assist man to Cristiano Ronaldo *RealMadrid*. Viitattu 27.9.2011.
15. 1 2 3 4 5 6 7 8 9 10  Mesut Özil Transfermarkt-sivustolla (englanniksi)
16. ↑  Mesut Özil to wear no. 10 shirt for Real Madrid *Goal.com*.  23.7.2011. Viitattu 27.9.2011.
17. ↑  Ornstein, David: Mesut Ozil: Arsenal sign Real Madrid midfielder for £42.4m *BBC Sport*.  3.9.2013.
18. 1 2  Magowan, Alistair: Sunderland 1-3 Arsenal *BBC Sport*.  14.9.2013. Viitattu 27.12.2013. (englanniksi)
19. ↑  Magowan, Alistair: Arsenal 3-1 Stoke *BBC Sport*.  22.9.2013. Viitattu 27.12.2013. (englanniksi)
20. ↑  Magowan, Alistair: Arsenal 4-1 Norwich City *BBC Sport*.  19.10.2013. Viitattu 27.12.2013. (englanniksi)
21. ↑  Saksalaistähti Mesut Özil jättää Arsenalin – vahvisti siirtyvänsä turkkilaisseura Fenerbahceen *Yle Urheilu*.  17.1.2021. Viitattu 1.2.2023.
22. ↑  Mesut Ozil: Fenerbahce 'exclude' midfielder for unspecified reason *BBC Sport*.  24.3.2022. Viitattu 24.7.2023. (englanniksi)
23. ↑  Mesut Ozil joins Istanbul Basaksehir after Fenerbahce contract terminated *BBC Sport*.  14.7.2022. Viitattu 24.7.2023. (englanniksi)
24. ↑  Leeks, Jacob: "Finally pain free" - ex-Arsenal star Mesut Ozil set for long spell out after surgery *The Mirror*.  4.10.2022. Viitattu 24.7.2023. (englanniksi)
25. ↑  Shread, Joe: Mesut Ozil: Former Arsenal, Real Madrid and Germany midfielder announces retirement aged 34 *Sky Sports*.  22.3.2023. Viitattu 24.7.2023. (englanniksi)
26. ↑  Mesut Özil bio *Espn soccernet*.  24.9.2011.  Arkistoitu 6.2.2013. Viitattu 27.9.2011.
27. ↑  Mesut Özil vei Saksan jatkoon *Ilta-Sanomat*.  23.6.2010.  Arkistoitu 14.10.2011. Viitattu 27.9.2011.
28. ↑  Germany 1–0 Argentina  13.6.2014. BBC Sport. Viitattu 4.1.2017. (englanniksi)
29. ↑  Mesut Özil haukkui Saksan jalkapalloliiton pystyyn – lopettaa maajoukkueuransa vain 29-vuotiaana: "Rasismia ja epäkunnioitusta" *iltalehti.fi*. Viitattu 23.7.2018.
30. ↑  Arnhold, Matthias & Mamrud, Roberto & Stokkermans, Karel: West) Germany – Record International Players  22.11.2018. RSSSF. Viitattu 9.12.2018. (englanniksi)
31. ↑  Cohen, Roger: Özil The German *nytimes.com*.  1.7.2010. The New York Times Company. Viitattu 27.9.2011.
32. ↑  Top assist man to Cristiano Ronaldo *Real Madrid*.  31.8.2011.

Aiheesta muualla
----------------

* Özilin virallinen kotisivusto (saksaksi) (turkiksi)
* Özilin esittely Kicker.de-sivustolla (saksaksi)

Saksan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Neuer |
2 Beck |
3 Boenisch |
4 Höwedes |
5 Boateng |
6 Aogo |
7 Ebert |
8 Khedira |
9 Dejagah |
10 Özil |
11 Marin |
12 Fromlowitz |
13 Wagner |
14 Johnson |
15 Hummels |
16 Schwaab |
17 Grote |
18 Adlung |
19 Ben-Hatira |
20 Castro |
21 Schmelzer |
22 Ede |
23 Sippel |
Valmentaja Hrubesch

Saksan joukkue – Jalkapallon MM-kilpailut 2010
1 Neuer |
2 Jansen |
3 Friedrich |
4 Aogo |
5 Tasci |
6 Khedira |
7 Schweinsteiger |
8 Özil |
9 Kießling |
10 Podolski |
11 Klose |
12 Wiese |
13 Müller |
14 Badstuber |
15 Trochowski |
16 Lahm |
17 Mertesacker |
18 Kroos |
19 Cacau |
20 Boateng |
21 Marin |
22 Butt |
23 Gómez |
Valmentaja Löw

Saksan joukkue – Jalkapallon EM-kilpailut 2012
1 Neuer |
2 Gündoğan |
3 Schmelzer |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Klose |
12 Wiese |
13 Müller |
14 Badstuber |
15 Bender |
16 Lahm |
17 Mertesacker |
18 Kroos |
19 Götze |
20 Boateng |
21 Reus |
22 Zieler |
23 Gómez |
Valmentaja Löw

Saksan joukkue – Jalkapallon MM-kilpailut 2014
1 Neuer |
2 Großkreutz |
3 Ginter |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Klose |
12 Zieler |
13 Müller |
14 Draxler |
15 Durm |
16 Lahm |
17 Mertesacker |
18 Kroos |
19 Götze |
20 Boateng |
21 Mustafi |
22 Weidenfeller |
23 Kramer |
Valmentaja Löw

Saksan joukkue – Jalkapallon EM-kilpailut 2016
1 Neuer |
2 Mustafi |
3 Hector |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Draxler |
12 Leno |
13 Müller |
14 Can |
15 Weigl |
16 Tah |
17 Boateng |
18 Kroos |
19 Götze |
20 Sané |
21 Kimmich |
22 ter Stegen |
23 Gómez |
Valmentaja Löw

Saksan joukkue – Jalkapallon MM-kilpailut 2018
1 Neuer |
2 Plattenhardt |
3 Hector |
4 Ginter |
5 Hummels |
6 Khedira |
7 Draxler |
8 Kroos |
9 Werner |
10 Özil |
11 Reus |
12 Trapp |
13 Müller |
14 Goretzka |
15 Süle |
16 Rüdiger |
17 Boateng |
18 Kimmich |
19 Rudy |
20 Brandt |
21 Gündoğan |
22 Ter Stegen |
23 Gómez |
Valmentaja Löw


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Yhdysvallat
* Japani
* Korea
* Alankomaat
* Puola

 |
|  |
| Henkilöt | 
* Deutsche Biographie

 |

 |